Lilo og Stitch (film fra 2002)

Lilo og Stitch er en amerikansk animert eventyrfilm og science fiction-komedie for barn fra 2002 produsert av Disney-konsernet. Filmen handler om et lite romvesen som flykter fra sin hjemplanet og ender opp hos et foreldreløs søskenpar på Hawaii.

Filmen er den 41. i rekken av Disneys klassikere.

Den har fått tre oppfølgere, der de to første ble lansert på video og den siste på TV. I tillegg har det blitt laget tre TV-serier, der den første, Lilo og Stitch: Serien, følger handlingen etter den andre filmen. Siden fulgte en japansk og en kinesisk serie.

 Handling 
Lilo er en liten jente som bor på Hawaii sammen med storesøsteren Nani. Hun har ingen ordentlige venner og føler seg ensom. Derfor vil Nani skaffe en venn til Lilo. På en planet langt unna jorden lager Jumba eksperiment 626. Jumba blir tiltalt for å ha laget illegale, uregistrerte monstre og blir sendt i fengsel. 626 rømmer med et romskip og ender opp på jorden, nærmere bestemt på Hawaii. Lilo og Nani adopterer 626 da de tror at han er en hund. 626 må også late som han er hund siden Jumba har fått tillatelse til å reise til jorden å fange ham. Lilo gir ham navnet Stitch. Stitch gjør hverdagen mye vanskeligere for dem, men Lilo lærer Stitch å bli en flink hund. Det Lilo ikke vet er at Stitch er resultatet av et farlig genetisk eksperiment fra planeten Turo. 

 Om filmen 
Lilo & Stitch ble en publikumsuksess. Den innbrakte $273,1 millioner på verdensbasis, hvorav $145,8 i USA og havnet på 14. plass over de mest innbringende filmene i USA i 2002.

Produksjonskostnadene var på $80 millioner.

Den ble godt mottatt av anmelderne, noe som gjenspeiles i at den har fått 86 % på Rotten Tomatoes.

Den vant én Annie Award (beste stemmeskuespiller).

Stemmer 
 Rolle  Engelske stemmer  Norske stemmer Lilo  Daveigh Chase  Klara Døving Stitch  Chris Sanders  Christoffer Staib Nani  Tia Carrere  Heidi Gjermundsen Jumba  David Ogden Stiers  Sverre Bentzen Cobra Bubbles  Ving Rhames  Lasse Lindtner Pleakley  Kevin McDonald  Johannes Joner David  Jason Scott Lee  Nicolai Cleve Broch Høyesterådkvinnen  Zoe Caldwell  Kirsti Grundvig Gantu  Kevin Michael Richardson  Erik Hivju

 Se også 

 Stitch! Eksperiment 626
 Lilo og Stitch 2
 Leroy og Stitch

 Referanser 

 Eksterne lenker 



Kategori:Animerte science fiction-filmer fra USA
Kategori:Animerte barnefilmer fra USA
Kategori:Disney-filmer
Kategori:Filmer fra 2002
Kategori:Engelskspråklige filmer
Kategori:Animerte eventyrfilmer fra USA
Kategori:Filmer lagt til Hawaii